**Printr-o întâmplare**

*Elena Carina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Te-am întâlnit printr-o-ntâmplare

Și n-am crezut că-l voi iubi

Pe-acel străin care apare

Precum un vis în nopți târzii.

Mi-a trebuit numai o clipă

Să te zăresc ascuns în umbre

Și-acum și sufletul îmi țipă

Că-i măcinat de urme sumbre.

Parfumul tău mă urmărește

Și buzele-ți îmi cresc delirul.

Eu sunt copila ce iubește.

Tu - un străin ce-mi crește chinul.

Te simt pe piele și în gând.

Oriunde-s eu, te iau cu mine.

Vor trece zile, rând pe rând...

Și tu nu vei mai fi cu mine.

Printr-o-ntâmplare te-am găsit.

Nici nu știu cum de te-am pierdut.

Eu știu că vei fi fericit,

Dar sufletu-mi acum e mut.